
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥ ΧΟΣ ΔΕΥΤΕΡΟ _ Αρ. Φύλλου 937 

——— · 20 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων και της εξουσίας να υπογράφει 
«Με εντολή Υφυπουργού», στο Γενικό Γραμματέα Οικονο¬ 
μικής Πολιτικής και Συστημάτων του Υπουργείου Οικονο¬ 
μικών. 

Τροποποίηση της 22806/93 απόφασης «Εκκαθάριση πρώην 
Σ.Ε.Π και προσωρινή καταβολή στους μετόχους τους. .. 

Εξουσιοδότηση για υπογραφή εγγράφων «Με εντολή Υφυ¬ 
πουργού» στον Γενικό Γραμματέα, στους Γενικούς Διευ¬ 
θυντής, στους Προϊσταμένους Διευθύνσεων και Τμημάτών 
και αυτοτελών Τμημάτων και Γραφείων της Κεντρικής 
Υπηρεσίας του Υπουργείου Εμπορίου. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2079558/9364/0004 (1) 

Μεταβίβαση αρμοδιοτήτων και της εξουσίας να υπογράφει «Με 
εντολή Υφυπουργού», στο Γενικό Γραμματέα Οικονομικής 
Πολιτικής και Συστημάτων του Υπουργείου Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 25, 26 και 29 του Ν. 1558/85 «Κυβέρνηση και 
Κυβερνητικά Όργανα» (Α' 137). 

β) Του άρθρου 81 του Ν. 1892/90 «Για τον εκσυγχρονισμό και 
την ανάπτυξη και άλλες διατάξεις» (Α' 101). 

γ) Του άρθρου 27 του Ν. 2081/92 «Ρύθμιση του θεσμού των 
Επιμελητηρίων κ.λπ.» (Α' 154). 

δ) Του Π Δ. 284/88 «Οργανισμός Υπουργείου Οικονομικών» 
(Α' 128), όπως ισχύει. 

ε) Του Π.Δ. 17/1991 «Σύσταση Γενικών Διευθύνσεων και Μο¬ 
νάδας Στρατηγικού Σχεδιασμού και Ανάλυσης Πολιτικής στο 
Υπουργείο Οικονομικών» (Α' 7). 

στ) Του Π.Δ. 516/1991 «Σύσταση Γενικής Γραμματείας Οικο¬ 
νομικής Πολιτικής και Συστημάτων στο Υπουργείο Οικονομικών» 
(Α' 199). 

2. Την αριθ. Γ.Υ. 5246/14.10.1993 κοινή απόφαση του Πρω¬ 
θυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στους Υφυπουργούς Οικονομικών» 
(Β' 829). 

3. Την αριθ. 33361/5.9.1991 κοινή υπουργική απόφαση «Με¬ 
ταβίβαση εξουσίας υπογραφής, σύμφωνα με το άρθ. 7, παρ. 1 του 
Ν. 1943/91 (Β' 703). 

4. Την αριθ. 1086421/2042/0006/30.10.90 κοινή απόφαση 


των Υπουργών Προεδρίας και Κυβέρνησης και Οικονομικών 
«Εξαίρεση διοικητικών πράξεων ή εγγράφων του Υπουργείου Οι¬ 
κονομικών από τον περιορισμό των υπογραφών της παραγράφου 
1 του άρθρου 81 του Ν. 1892/1990 (Β’ 756). 

5. Την υφισταμένη ανάγκη ενίσχυσης των αρμοδιοτήτων του 
Γενικού Γραμματέα Οικονομικής Πολιτικής και Συστημάτων και 
περιορισμού των υπογραφών στις διοικητικές πράξεις, αποφασί- 
1 ζουμε: 

1. Μεταβιβάζουμε στο Γενικό Γραμματέα Οικονομικής Πολιτι¬ 
κής και Συστημάτων του Υπουργείου Οικονομικών, την αρμοδιό¬ 
τητα του Υπουργού Οικονομικών που μας έχει ανατεθεί σύμφωνα 
με τις διατάξεις της παραγράφου, 2 του άρθρου 83 του Συντάγμα¬ 
τος, επί θεμάτων των κατωτέρω υπηρεσιακών μονάδων της Γ ενι¬ 
κής Διεύθυνσης του Γ ενικού Λογιστηρίου του Κράτους: 

α. Δ42-Δ/νσης Κανονισμού Πολιτικών Συντάξεων, 
β. Δ43-Δ/νσης Κανονισμού Συντάξεων Υπαλλήλων Ν.Π.Δ.Δ. 
και Ειδικών Κατηγοριών. ’■ 

γ. Δ44-Δ/νσης Κανονισμού Στρατιωτικών και Πολεμικών Συ¬ 
ντάξεων. 

δ. Δ45-Δ/νσης Ελέγχου και Εντολής Πληρωμής Πολιτικών και 
Προσωπικών Συντάξεων. 

ε. Δ46-Δ/νσης Ελέγχρου και Εντολής Πληρωμής Στρατιωτικών 
και Πολεμικών Συντάξεων. 

στ. Ανεξάρτητου Τμήματος Διεκπεραίωσης Αρχείου και Πλη¬ 
ροφόρησης Πολιτών. 

Στην κατά τα ανωτέρω αρμοδιότητα περιλαμβάνονται και η 
αποδοχή ή μη των αποφάσεων της Επιτροπής του άρθ. 24 του Ν. 
1543/85 και η έγκριση ή μη των αποφάσεων της Επιτροπής άρθ. 
24 Ν. 1813/88. - 

2. Επίσης μεταβιβάζουμε στον αυτό Γενικό Γραμματέα την 
εξουσία να υπογράφει «Με εντολή Υφυπουργού» αποφάσεις, 
εντάλματα, έγγραφα, εντολές ή άλλες πράξεις, που αναφέρονται 
στα κατωτέρω θέματα: 

α) Αποφάσεις έναρξης - αναστολής λειτουργίας Υπηρεσιών, 
β) Αποφάσεις για καθιέρωση εργασίας με αμοιβή πέρα από το 
κανονικό ωράριο ή κατά τις εξαιρέσιμες ημέρες ή τις νυχτερινές 
ώρες. 

γ) Καθορισμός των όρων και διατυπώσεων μεταφοράς αυτοκι¬ 
νήτων, για εκθεσιακές ανάγκες (άρθρ. 2 παρ. 2 Ν. 1573/85 ΦΕΚ 
201 Α/85, άρθρ. 11 παρ. 3 Ν. 1477/84 ΦΕΚ 144 Α/84). 

δ) Παράταση της προθεσμίας για τελωνειακή τακτοποίηση ει¬ 
δών, που έχουν εισαχθεί ατελώς και παύουν να χρησιμοποιούνται 
για το σκοπό που εισήχθησαν (άρθρ. 6 ΑΝ 896/37 ΦΕΚ 395 
Α/37). 

ε) Εξέταση αιτημάτων επί εκπροθέσμων επανεξαγωγών (άρθ. 
26 Καν. ΕΟΚ 2228/91 (Ε.Ε. ΚΙ_210/1/31.7.91), παρ. 32 της 
Κ.Υ.Α. 1086421/2012/1990 (ΦΕΚ 756Β/30.11.90). 

στ) Κρίση επί προσφυγών του άρθ. 35 παρ. 3 του Ν. 1676/86 
καθώς και ο καθορισμός άλλης μορφής εγγύησης για τη διασφά- 

λιση της είσπραξης οφειλών, όπως προβλέπεται από το άρθρ. 36 
παρ. 2 του Ιδιου νόμου (όρθ. 35 παρ. 3 και άρθ. 36 παρ. 2 Ν. 
1676/86 ΦΕΚ 204Α/86, παρ. 31 ΚΥΑ 1086421/2012/1990 
ΦΕΚ 756Β/30.11.90). 

ζ) Καθορισμός του ανωτάτου ορίου των ατελώς παραδιδομέ- 
νων ποσοτήτων βενζίνης και λιπαντικών για την κίνηση αυτοκινή¬ 
των Μητροπολιτών (Ν.Δ 297/69 ΦΕΚ 194Α/69). 

η) Καθορισμός των ποσοστών εσόδων του Δημοσίου επί των ει¬ 
σπράξεων της ΑΛΚΗ ΑΕ και ο ορισμός Επιτροπής ελέγχου διαχεί¬ 
ρισης αυτής (ΝΔ 494/74 ΦΕΚ 203Α774). 

3. Από τις διατάξεις της απόφασης αυτής δεν προκαλεΐται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

-φ- 

Αριθ. 22816 (2) 

Τροποποίηση της 22806/93 απόφασης «Εκκαθάριση πρώην 
Σ.Ε.Π και προσωρινή καταβολή στους μετόχους τους». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του άρθρου 3 παρ. 3 περ. α, β, γ και δ του Ν. 
2175/1993 «Οργάνωση ενιαίου φορέα αστικών συγκοινωνιών 
στην περιοχή Αθηνών Πειραιώς και Περιχώρων και άλλες διατά¬ 
ξεις», (ΦΕΚ 211/Α ) 

β) Την αριθμ. 22806/93 απόφαση «Εκκαθάριση πρώην Σ.Ε.Π 
και προσωρινή καταβολή στους μετόχους τους» (ΦΕΚ 929/Β7 
24.12.1993) 

γ) Τις υποβληθείσες παραιτήσεις μελών των επιτροπών Εκκα¬ 
θάρισης για τη 2η ΣΕΠ ΔημητρΙου Μαγαζή και για τη 4η ΣΕΠ Αλε¬ 
ξάνδρας Πηρουνάκη αποφασίζουμε: 

1. Αποδεχόμαστε τις υποβληθείσες παραιτήσεις των μελών 
των Επιτροπών Εκκαθάρισης 2ας και 4ης Σ.Ε.Π. ΔημητρΙου Μο- 
γαζή και Αλεξάνδρας Πηρουνάκη 

2. Ορίζουμε σε αντικατάσταση των παραιτηθέντων νέα μέλη 
για την 2η ΣΕΠ του Κασούρα Ιωάννη του Θεοφάνη Λογιστή και 
για την 4η ΣΕΠ του Χατζίρη Απόστολο του Νικολάου Οικονομο¬ 
λόγο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 28 Δεκεμβρίου 1993 

Ο ΥΠΟΥΡΓΟΣ 

ΙΩΑΝΝΗΣ ΧΑΡΑΛΑΜΠΟΥΣ 
-♦- 

Αριθ. Β3-362 (3) 

Εξουσιοδότηση για υπογραφή εγγράφων «Με εντολή Υφυπουρ¬ 
γού» στον Γενικό Γραμματέα, στους Γενικούς Διευθυντής, 
στους Προϊσταμένους Διευθύνσεων και Τμημάτων και αυτο¬ 
τελών Τμημάτων και Γ ραφείων της Κεντρικής Υπηρεσίας του 
Υπουργείου Εμπορίου. 

Ο ΥΦΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις των άρθρων 23, 25 και 29 του Ν. 1558/85 
(ΦΕΚ 137/Α/1985) «Κυβέρνηση και Κυβερνητικά Όργανα». 

2. Τις διατάξεις του Π.Δ. 397/88 «Οργανισμός του Υπουργείου 
Εμπορίου» (ΦΕΚ 185/Α/88), όπως τροποποιήθηκε μεταγενέ¬ 
στερα και ισχύει. 

3. Την κοινή απόφαση Β3-906/28.11.1990 των Υπουργών 
Προεδρίας της Κυβέρνησης και Εμπορίου «Διοικητικές πράξεις ή 
έγγραφα που περιλαμβάνονται στις εξαιρέσεις της παρ. 2 του άρ¬ 
θρου 81 του Ν. 1892/90. 


4. Την κοινή απόφαση Β3-230/20.10.93 του Πρωθυπουργού 
και Υπουργού Εμπορίου «Ανάθεση αρμοδιοτήτων στο Υφυ¬ 
πουργό Εμπορίου Αλέξανδρο Μπαλτά» (ΦΕΚ 830/Β/93), αποφα¬ 
σίζουμε: 

Εξουσιοδοτούμε τον Γενικό Γ ραμματέα, τους Γ ενικούς Διευθυ¬ 
ντές, τους Προϊσταμένους των Διευθύνσεων, των Τμημάτων, των 
αυτοτελών Τμημάτων και Γραφείων. 

1) Εμπορικών Οργανώσεων, 2) Εμπορικής και Βιομηχανικής 
Ιδιοκτησίας, 3) Ασφαλιστικών Επιχειρήσεων και Αναλογιστικής, 4) 
Ανωνύμων Εταιρειών - Πίστεως, 5) Τιμών Βιομηχανικών Προϊό¬ 
ντων - Φαρμάκων, 6) Τιμών παροχής Υπηρεσιών, 7) Τιμών Τροφί¬ 
μων - Ποτών, 8) Μετρολογίας, 9) Διοικητικού, 10) Οικονομικού, 
11) Οργάνωσης και Απλούστευσης Διαδικασιών, 12) Εκπαίδευ¬ 
σης, 13) Πληροφορικής, 14) Πολιτικής Σχεδίασης Εκτάκτου Ανά¬ 
γκης (ΠΣΕΑ), 15) Πολιτικής Προμηθειών, 16) Αυτοτελή Τμήματα 
και Γ ραφεία, 

να υπογράφουν «Με εντολή Υφυπουργού» ο καθένας-μέσα στην 
αρμοδιότητα της μονάδας που είναι Προϊστάμενος, τις αποφά¬ 
σεις, πράξεις, εντολές και έγγραφα που αναφέρονται κατω¬ 
τέρω: 

Αρθρο 1 

Γενικός Γραμματέας 

1. Αποφάσεις επί εγκρίσεων συγχωνεύσεως Ανωνύμων Εται¬ 
ρειών σύμφωνα μετά άρθρα68 καιεπ. του Κ.Ν. 2190/1920, των 
οποίων οι έδρες ανήκουν σε διαφορετικές περιφερειακές Υπη¬ 
ρεσίες. 

2. Ορισμός μελών των επιτροπών και συμβουλίων όπου δεν εί¬ 
ναι ευθέως ορισμένα και εφόσον δεν είναι εθνικής κλίμακας ή δεν 
μετέχει Υπουργός ή Υφυπουργός. 

3. Αποφάσεις έκπτωσης μεμονωμένων μελών οργάνων της 
Διοίκησης όταν παρεκλίνουν από τους σκοπούς τους ή για διοικη¬ 
τικές και διαχειριστικές παραβάσεις. 

4. Αποφάσεις για περιορισμό της αμοιβής των Ορκωτών Ελε¬ 
γκτών (άρθρο 36 Κ.Ν. 2190/1920) 

5. Αποφάσεις ορισμού των οικονομολογικών εφημερίδων. 

6. Εντολές για διενέργεια κοστολογικών ερευνών 

7. Αποφάσεις για αναστολή τροποποίηση ακύρωση και κατάρ¬ 
γηση αγορανομικών διατάξεων ή αποφάσεων περιφερειακών 
υπηρεσιών. 

8. Αποφάσεις σε εφαρμογή του Ν. 1436/84 σχετικά με τους 
όρους και τις προϋποθέσεις που πρέπει να πληρούν οι επαγγελ- 
ματίες πωλητές λαϊκών αγορών για να μπορούν να προμηθεύονται 
αγροτικά προϊόντα στους τόπους παραγωγής. 

9. Απαντήσεις επί καταγγελιών για παραβάσεις του πρωτογε¬ 
νούς ή παραγώγου κοινοτικού δικαίου προς τη ΜΕΑ Βρυξελλών 
μέσω του Υπουργείου Εξωτερικών. 

10. Αποφάσεις επί προσφυγών κατά αποφάσεων Νομαρχών 
ενώπιον του Υπουργού Εμπορίου, σύμφωνα με το άρθρο 8 του Ν. 
3200/1955. 

11. Έγκριση για χορήγηση αυτοκινήτων από τον Ο.Δ.Δ.Υ. 

12. Μεταβιβάσεις χαρτοφυλακίου ασφαλιστηρίων συμβο¬ 
λαίων 

13. Τοποθέτηση προϊσταμένων Διευθύνσεων, Τμημάτων και 
αυτοτελών Τμημάτων και Γραφείων. 

14. Μετακίνηση προϊσταμένων Διευθύνσεων Τμημάτων και αυ¬ 
τοτελών Τμημάτων και Γραφείων της Κεντρικής Υπηρεσίας κα¬ 
θώς και τα ερωτήματα προς το Υπηρεσιακό Συμβούλιο για μετα¬ 
θέσεις. 

Αποφάσεις μετάθεσης προϊσταμένων Δ/νσεων Τμημάτων αυ¬ 
τοτελών Τμημάτων και Γραφείων. 

15. Αποφάσεις πρόσληψης και ανανέωσης της θητείας των 
Διευθυντών Ελληνικών Επιμελητηρίων του Εξωτερικού. 

16. Απόφαση καθορισμού των δικαιωμάτων εγγραφής στο 
Εμπορικό Μητρώο. 

. 17. Απόφαση καθορισμού ύψους συνδρομής των Επιμελητη¬ 
ρίων υπέρ της Ελληνικής Επιτροπής Διεθνούς Εμπορικού Επιμε¬ 
λητηρίου 

18. Προμήθεια ειδών με διαγωνισμό ή απ' ευθείας ανάθεση και 
εκτέλεση εργασιών για τις ανάγκες του Υπουργείου Εμπορίου 
αξίας άνω των 150.000.001 δρχ. 

19. Αποφάσεις μετακίνησης υπαλλήλων στοι εξωτερικό για 
υπηρεσιακούς λόγους 

20. Συγκρότηση Υπηρεσιακών Συμβουλίων των Επιμελητη¬ 
ρίων 

21. Κανονικές άδειες των Γενικών Διευθυντών 

22. Κατανομή ωρών υπερωριακής εργασίας σε υπαλλήλους του 
Υπουργείου Εμπορίου και των ΝΠΔΔ 

23. Συγκρότηση επιτροπών για πρόσληψη προσωπικού. 

Αρθρο 2 

Γενικές εξουσιοδοτήσεις 

Αυτές αφορούν τις οργανικές μονάδες που αναφέρονται στο 
προοίμιο της απόφασης αυτής. 

Οι Γενικές εξουσιοδοτήσεις συμπληρώνονται για κάθε περί¬ 
πτωση με τις ειδικές εξουσιοδοτήσεις των επομένων άρθρων. 

ΠΙΝΑΚΑΣ 

με κλίμακα εξουσιοδοτήσεων για ποσά, ως εξής: 


Είδος εξουσιοδότησης Προϊστάμενος Προϊστάμενος 

Δ/νσης Τμήματος 


1. Διακηρύξεις διαγωνισμών 
αποφάσεις αναβολής ή 
επανάληψης αυτών εκτός 
κρατικών 

Προμηθειών. Από 3.000.000 Μέχρι 

Διακηρύξεις διαγωνισμών δρχ. μέχρι 3.000.000 δρχ. 

και κατακυρώσεις αυτών για20.000.000 δρχ. 
προμήθεια υλικών, ειδών 
και εκτέλεση διαφόρων ερ¬ 
γασιών που έχουν ενταχθεί 
στο πρόγραμμα προμηθειών 
και έχει δοθεί εξουσιοδό- 
τηση. 

2. Αποφάσεις για την προ- Από 2.000.000 Μέχρι 

μήθεια ειδών, υλικών ή δρχ. μέχρι 2.000.000 δρχ. 
εκτέλεση διαφόρων έργα- 10.000.000 δρχ. 

σιών δι' απ’ ευθείας αναθέ- 
σεως (εξαιρέσεις άρθρου 
86 Ν.Δ. 321/69 «Περί Κώ¬ 
δικα Δημοσίου Λογιστικού») 

3. Αποφάσεις έγκρισης, Από 5.000.001 Μέχρι 

ανάληψης δαπανών και δρχ. και άνω 5.000.000 δρχ. 

αναγνώρισης αυτών καθώς 

και εντολές πληρωμών. 

4. Υπογραφή Συμβάσεων Από 20.000.000 Μέχρι 

για τις ανωτέρω περιπτώ- δρχ. και άνω 20.000.000 δρχ. 
σεις. 

Εκτός των ανωτέρω εξουσιοδοτήσεων για κάθε κλιμάκιο υπάρ¬ 
χουν και οι εξής περιπτώσεις. 

Α' Γενικοί Διευθυντές 

1. Σύσταση - συγκρότηση συλλογικών Οργάνων. 

2. Απαντήσεις σε αιτήματα επανεξέτασης ή αναφορές παρα¬ 
πόνων ή καταγγελίες πολιτών κατά πράξεων ή παραλείψεων υπη¬ 
ρεσιακών οργάνων. 

3. Αποφάσεις εγκύκλιοι και έγγραφα αρμοδιότητας περισσοτέ¬ 
ρων Προϊσταμένων Διευθυντών. 

4. Κανονικές άδειες των προϊσταμένων Διευθύνσεων 
Β' Προϊστάμενοι Δ/νσεων 

1. Αποφάσεις για τον ορισμό μελών των συλλογικών οργάνων 
εκτός εκείνων για τα οποία έχουν εξουσιοδοτηθεί ανώτερα κλι¬ 
μάκια 


2. Αποφάσεις για τις μετακινήσεις υπαλλήλων μέσα στη Δ/νση. 

3. Αποφάσεις για τον ορισμό εκπροσώπων του Υπουργείου σε 
διάφορες εκδηλώσεις. 

4. Απαντήσεις σε ερωτήματα υπηρεσιών και Νομικών Προσώ¬ 
πων εφόσον δεν είναι νομολογιακά λυμένα. 

5. Αποφάσεις επανόδου στην υπηρεσία διωχθέντων υπαλλή¬ 
λων (Ν. 74/76, Ν. 1232/82,Ν 1543/85) 

6. Αποφάσεις εγκρίσεως καταστροφής εκκαθαρισθέντων αρ¬ 
χείων 

7. Έγγραφα που απευθύνονται στο Συμβούλιο Επικράτειας 
Ελεγκτικό Συνέδριο και στα αρμόδια τακτικά πολιτικά και διοικη¬ 
τικά δικαστήρια εκτός ερωτημάτων. 

8. Αποφάσεις για παράταση προθεσμίας αποδόσεως λογαρια¬ 
σμού χρηματικών ενταλμάτων. 

9. Έγκριση χορήγησης αντιγράφων από το τηρούμενο από τη 
Διεύθυνση αρχείο εμπιστευτικών εγγράφων. 

10. Εγκρίσεις ή απορρίψεις καθώς και τα εν γένει έγγραφα 
εκτελεστικού χαρακτήρα που εκδίδονται σε εκτέλεση νόμων δια¬ 
ταγμάτων ή αποφάσεων, εκτός των περιπτώσεων που αναφέρο- 
νται στις ειδικές εξουσιοδοτήσεις 

11. Τα έγγραφα με τα οποία ζητούνται ή παρέχονται πληροφο¬ 
ρίες για την εφαρμογή και ερμηνεία των νόμων εφόσον γι’ αυτά 
έχουν αποφανθεί τα κατά νόμο αρμόδια όργανα. 

12. Ερωτήματα προς το Νομικό Σύμβουλο του Υπουργείου 

13. Απαντήσεις σε αιτήσεις παραπόνων πολιτών και Νομικών 
προσώπων σε πρώτο βαθμό 

14. Χορήγηση κάνονικών αδειών στους υπαλλήλους της οι¬ 
κείας Διεύθυνσης. 

15. Πράξεις για τη θέση εγγράφων στο Αρχείο για θέματα αρ¬ 
μοδιότητας περισσοτέρων τμημάτων καθώς και έγκριση χορήγη¬ 
σης αντιγράφων των εγγράφων αυτών, συμπεριλαμβονομένης και 
της έγκρισης γνωστοποίησης διοικητικών εγγράφων κατά το άρ¬ 
θρο 16 του Ν. 1599/86. 

16. Ορισμός υπολόγου διαχειριστή υλικού. 

17. Έκδοση εγκυκλίων. 

18. Τα έγγραφα που απευθύνονται στα δικαστήρια και αναφέ- 
ρονται σε ένδικα μέσα που έχουν ασκηθεί κατά πράξεων ή παρα¬ 
λείψεων της διοίκησης. 

19. Εκτός των γενικών και ειδικών εξουσιοδοτήσεων που πε- 
ριέχονται στην απόφαση αυτή, στους προϊσταμένους των Διευ¬ 
θύνσεων μεταβιβάζεται το δικαίωμα να υπογράφουν «Με εντολή 
Υφυπουργού» τις αρμοδιότητες για τις οποίες δεν έχουν εξουσιο¬ 
δοτηθεί ρητά τα άλλα διοικητικά όργανα και δεν περιέχονται στην 
κοινή απόφαση Β3-906/28.11.1990 των Υπουργών Προεδρίας 
της Κυβέρνησης και Εμπορίου «Διοικητικές πράξεις ή έγγραφα 
που περιλαμβάνονται στις εξαιρέσεις της παρ. 2 του άρθρου 81 
του Ν. 1892/1990» (ΦΕΚ 747/Β/30.11.90). 

Γ' Προϊστάμενοι Τμημάτων αυτοτελών Τμημάτων και Γρα¬ 
φείων 

1. Έγγραφα που αφορούν τα εξής: 

α) Διαβιβαστικά και υπομνηστικά στα οποία παρέχονται, ζητού¬ 
νται ή διακινούνται πληροφορίες ή στατιστικά στοιχεία μη κανονι¬ 
στικού περιεχομένου 

β) Απαντήσεις για την ενημέρωση των ενδιαφερομένων στην 
πορεία των υποθέσεων τους. 

2. Πράξεις με τις οποίε τοποθετούνται έγγραφα στο αρχείο. 

3. Αποφάσεις πληρωμής των μισθωμάτων που καταβάλλονται 
σε εκτέλεση σύμβασης μίσθωσης, ανεξαρτήτως ποσού. 

4. Ανακοίνωση ή κοινοποίηση προεδρικών Διαταγμάτων, 
Υπουργικών αποφάσεων εγκυκλίων και αποφάσεων συλλογικών 
οργάνων καθώς και τα έγγραφα που εκδίδονται σε εκτέλεση αυ¬ 
τών. 

5. Περιλήψεις αποφάσεων, και πράξεων που δημοσιεύονται 
στην εφημερίδα της Κυβερνήσεως και στον ημερήσιο τύπο, κα¬ 
θώς και τις εντολές δημοσίευσης, στην Εφημερίδα της Κυβερνή¬ 
σεως προεδρικών διαταγμάτων και λοιπών πράξεων. 

6. Έγγραφα και Τηλεγραφήματα εσωτερικού ή εξωτερικού 
πληροφοριακού και προπαρασκευαστικού περιεχομένου. 

7. Χορήγηση και επικύρωση αντιγράφων από πρωτότυπα έγ¬ 
γραφα 

8. Αλληλογραφία με άλλα Υπουργεία ή φορείς του Δημοσίου 
Τομέα. 

Άρθρο 3 

Ειδικές εξουσιοδοτήσεις 

1. Οι ειδικές εξουσιοδοτήσεις αναφέρονται σε όλα τα εκτελε¬ 
στικού χαρακτήρα θέματα, τα οποία θα πρέπει να ασκούνται από 
τα κλιμάκια της υπαλληλικής ιεραρχίας. 

2. Η Διεύθυνση σαν βασική μονάδα της διαρθρωτικής οργάνω¬ 
σης υποχρεούται για την άσκηση των αντικειμένων της αρμοδιό¬ 
τητας της, να εισηγείται την έκδοση Υπουργικών αποφάσεων 
πλαισίου ή πολιτικής για γενικά ή ειδικά θέματα, η εκτέλεση των 
οποίων κατανέμεται σε όλα τα επίπεδα της υπαλληλικής ιεραρ¬ 
χίας. 

Άρθρο 4 

Γενικός Διευθυντής 
Εσωτερικού Εμπορίου 

1. Αποφάσεις για τη συγκρότηση της Διοικητικής Επιτροπής 
Σημάτων και των Διοικητικών Δικαστηρίων Σημάτων (Πρωτοβάθ¬ 
μιο & Δευτεροβάθμιο), βάσει των διατάξεων των Ν. 1998/39 και 
1380/83. 

2. Αποφάσεις ορισμού ελεγκτών Ανωνύμων Εταιρειών για όλη 
την Επικράτεια σύμφωνα με το άρθρο 40β του Κ.Ν. 2190/1920 

3. Αποφάσεις για τη σύσταση, λειτουργία και διάλυση Ανωνύ¬ 
μων Εταιρειών εποπτευομένων από το Υπουργείο Εμπορίου Τρα¬ 
πεζικών Επιχειρήσεων των υποκαταστημάτων αλλοδαπών Τρα¬ 
πεζών Ανωνύμων Εταιρειών των οποίων οι μετοχές είναι εισηγμέ¬ 
νες στο Χρηματιστήριο των Α.Ε. του Ν. 1806/1988 Ανωνύμων 
Εταιρειών, Επενδύσεων Χαρτοφυλακίου & Αμοιβαίων Κεφα¬ 
λαίων» (Ν.Δ. 608/1970) .& Ανωνύμων Εταιρειών Εξαγωγικών 
(ΕΧΡΟΗΤΤΒΑΟΙΝΟ ΟΟΜΡΑΝΙΕ3) (Ν. 1731/1987), ΑΡΘΡΟ 44). 

4. Αποφάσεις για την άσκηση ελέγχου (άρθρο 40 παρ. 1 περ. γ 
του Κ.Ν. 2190/1920) επί των εποπτευομένων από το Υπουργείο 
Εμπορίου, Ανωνύμων Εταιρειών. 

5. Έγγραφα (π.χ. μηνυτήριων αναφορών), για την εφαρμογή 
των άρθρων 54 και επ. ΠΟΙΝΙΚΕΣ ΔΙΑΤΑΞΕΙΣ του Κ.Ν. 2190/ 

1920, επί των αναφερομένων στις διατάξεις των άρθρων αυτών 
προσώπων, που έχουν σχέση με τις εποπτευόμενες από το 
Υπουργείο Εμπορίου Ανώνυμες Εταιρείες. 

6. Αποφάσεις περί τροποποιήσεως των ετησίων οικονομικών 
καταστάσεων των Ανωνύμων Εταιρειών του Ν.Δ. 608/1970, σύμ¬ 
φωνα με την παρ. 4 του άρθρου 42α του Κ.Ν. 2190/1920 

7. Απόφαση τοποθέτησης Διευθυντού του Ταμείου Λαϊκών 
Αγορών. 

8. Αποφάσεις διοικητικών θεμάτων Ταμείου Λαϊκών Αγορών 
(Τ.Λ.Α.) 

9. Άσκηση ποινικής δίωξης σε περιπτώσεις παραβάσεων 
ασφαλιστικής νομοθεσίας. 

10. Άδεια άσκησης επαγγέλματος αναλογιστή. 

11. Αποφάσεις για την χορήγηση οικονομικών ενισχύσεων 
στους Συλλόγους των Εμπορικών Αντιπροσώπων. 

12. Αποφάσεις καταλογισμού παρανόμων δαπανών εποπτευο¬ 
μένων Νομικών προσώπων. 

13. Αποφάσεις ίδρυσης διοίκησης ή συμμετοχής σε διοίκηση 
βιομηχανικών και εμπορικών κέντρων κλπ. 

Άρθρο 5 

Γ ενικός Διευθυμτής 
Διοικητικής Υποστήριξης 

1. Αποφάσεις μετακίνησης όλων των υπαλλήλων, εκτός των 
προϊσταμένων Διευθύνσεων, Τμημάτων και αυτοτελών Γρα¬ 
φείων. 

2. Τροποποιήσεις Προγράμματος Δημοσίων Επενδύσεων 

3. Προτάσεις εγγραφής πιστώσεων από το αποθεματικό 

4. Προτάσεις καθιέρωσης υπερωριακής εργασίας για το προ¬ 


σωπικό ιδιωτικού δικαίου στο Υπουργείο Εργασίας. 

5. Κύρωση πινάκων προακτέων. 

6. Αποφάσεις για την διάθεση των εσόδων του λογ/σμού «Μέ¬ 
τρων και Σταθμών». 

7. Αποφάσεις για τη διάθεση πιστώσεων από τους λογ/σμούς 
ελαιοδεξαμενών και σιταποθηκών. 

8. Κύρωση πινάκων επιτυχίας που καταρτίσθηκαν με την διαδι¬ 
κασία της επιλογής και εκδίκαση ενστάσεων κατά των πινάκων 
αυτών. 

9. Αποφάσεις για συμμετοχή υπαλλήλων σε προγράμματα με¬ 
τεκπαίδευσης εσωτερικού και εξωτερικού. 

10. Εγκρίσεις αποφάσεις διακήρυξης και κατακύρωσης διαγω¬ 
νισμών αναβολής & επανάληψης αυτών διάθεσης ή εκποίησης 
υλικών ή αγαθών για ποσά 10.000.001 δρχ. και άνω. 

11. Αποφάσεις έγκρισης ανάθεσης προμήθειας υλικών ή εκτέ¬ 
λεσης έργου ή εργασιών ή διάθεσης πιστώσεων σε βάρος του τα¬ 
κτικού προϋπολογισμού ή των δημοσίων επενδύσεων από 
20.000.001 δρχ. μέχρι 150.000.000 δρχ. 

12. Διακηρύξεις κατακυρώσεις διαγωνισμών αποφάσεις ανα¬ 
βολής ή επανάληψης αυτών, για την προμήθεια υλικών ή αγαθών 
για ποσά 20.000.001 και άνω. 

13. Έγκριση του προγράμματος προμήθειας υλικών του 
Υπουργείου Εμπορίου. 

14. Αποφάσεις.για την προμήθεια ειδών υλικών ή εκτέλεσης 
διαφόρων εργασιών δι' απ’ ευθείας αναθέσεως από 10.000.001 
δρχ. και άνω. 

15. Έγκριση προγράμματος για την κατάρτιση μελετών και 
εκτέλεση έργων των αποθηκευτικών χώρων. 

16. Αποφάσεις έγκρισης ανάληψης δαπανών και αναγνώρισης 
αυτών καθώς και εντολές πληρωμής σε βάρος του ειδικού λογα¬ 
ριασμού σιταποθηκών ελαιοδεξαμενών και δημοσίων επενδύ¬ 
σεων για ποσά άνω των 50.000.001 δρχ. 

17. Αποφάσεις για έγκριση δαπανών σε βάρος του λογαρια¬ 
σμού Μέτρων και Σταθμών για ποσά από 2.000.001 δρχ. και άνω. 

18. Κανονικές άδειες των Προϊσταμένων Διευθύνσεων. 

. .. Άρθρο 6 - 

Διεύθυνση Εμπορικών Οργανώσεων 
Προϊστάμενος Διεύθυνσης 

1. Αποφάσεις έγκρισης προϋπολογισμών τροποποιήσεις αυτών 
και αποφάσεις έγκρισης απολογισμού της Κεντρικής Ένωσης 
Επιμελητηρίων καθώς και της Εθνικής Ελληνικής Επιτροπής Διε¬ 
θνούς Εμπορικού Επιμελητηρίου και Αραβοελληνικού Επιμελητη¬ 
ρίου Εμπορίου και Ανάπτυξης. 

2. Αποφάσεις για τον ορισμό μελών του Πειθαρχικού Συμβου¬ 
λίου Μεσιτών Αστικών Συμβάσεων. 

Άρθρο 7 

Διεύθυνση Ασφαλιστικών Επιχειρήσεων Αναλογιστικής 
Α' Προϊστάμενος Διεύθυνσης 

1. Αποφάσεις διορισμού νομίμων αντιπροσώπων αλλοδαπών 
ασφαλιστικών εταιρειών και Μεσιτών Λλοϋδς 

2. Έγκριση, τροποποίηση καταστατικών ασφαλιστικών επιχει¬ 
ρήσεων και πρακτορειακών Εταιρειών 

3. Έγγραφα για τη γνωστοποίηση κάλυψης υποχρεώσεων για 
ασφαλιστική τοποθέτηση. 

4. Έγγραφα για συμπλήρωση επενδύσεων ασφαλιστικής τοπο¬ 
θέτησης μέσα σε ορισμένη προθεσμία. 

5. Σύσταση και άδεια λειτουργίας πρακτορειακών Α.Ε. καθώς 
και ανάκληση αυτών. 

6. Έγγραφα για αποδέσμευση πλεονάζουσας ασφαλιστικής 
τοποθέτησης (μερικώς). 

7. Έγγραφες εντολές για διενέργεια Τεχνικού ελέγχου. 

8. Έγγραφες εντολές διενέργειας ελέγχου συγκρότησης περί- . 
θωριού φερεγγυότητας. 

9. Έκδοση πιστοποιητικών περιθωρίου φερεγγυότητας. 

10. Εγκρίσεις για κατάθεση μετατροπή, μεταφορά ασφαλιστι¬ 
κής τοποθέτησης που έχει κατατεθεί ή εγγυήσεων ασφαλιστικών 

εταιρειών. 

11. Έγγραφα προς τις εποπτικές Αρχές των χωρών της Ε. Ο.Κ. 

12. Έγγραφα προς το Υποθηκοφυλακείο για την εγγραφή ση¬ 
μείωσης ή τροποποίησης σημείωσης επί των ακινήτων η εξά¬ 
λειψη σημείωσης. 

13. Απόφαση για την απόδοση ολικής ασφαλιστικής τοποθέτη¬ 
σης 

14. Απόφαση για την απόδοση εγγυήσεων αλλοδαπών ασφαλι¬ 
στικών εταιρειών 

15. Αποφάσεις έγκρισης τιμολογίων ασφαλίσεων ζωής. 

16. Απαντήσεις σε αναφορές παραπόνων καταγγελιών ασφαλι¬ 
σμένων σε β' βαθμό. 

17. Πράξεις επί προσφυγών κατά αποφάσεων επιτροπών 
ασφαλιστικών πρακτόρων. 

18. Επιβολή διοικητικών κυρώσεων, (πρόστιμο) κατά των ισχυ- 
ουσών διατάξεων ασφαλιστικής νομοθεσίας. 

Β' Προϊστάμενος Τμήματος 

1. Χορήγηση πιστοποιητικών βεβαιώσεων από τα τηρούμενα 
στοιχεία των ασφαλιστικών επιχειρήσεων, ασφαλιστικών πρακτό¬ 
ρων κλπ 

2. Ανακοινώσεις αποφάσεων σχετικά με σύσταση ασφαλιστι¬ 
κών Επιχειρήσεων τη λειτουργία και εκπροσώπηση στην Ελλάδα 
αλλοδαπών ασφαλιστικών εταιρειών, αναγνώρισης αντιπροσώ¬ 
πων μεσιτών Λλοϋδς 

3. Αποστολή αντιγράφων εκθέσεων εκτίμησης ακινήτων 

4. Έκθεση προγραμμάτων δραστηριότητας. 

Αρθρο 8 

Διεύθυνση Ανωνύμων Εταιρειών - Πίστεως 

Α' Προϊστάμενος Διεύθυνσης 

1. Εισήγηση στην Επιτροπή του άρθρου 4 του Ν. 76/74. 

2. Έκδοση και δημοσίευση ανακοίνωσης ανά τρίμηνα σχετικά 
με τις πολιτικές εφημερίδες που πληρούν τις προϋποθέσεις του 
Νόμου για τη δημοσίευση των προσκλήσεων των Α.Ε. και των ισο¬ 
λογισμών Α.Ε. και Ε.Π.Ε. 

3. Συγκρότηση Εκτιμητικών Επιτροπών του άρθρου 9 του Κ.Ν. 
2190/20 σε περίπτωση συγχώνευσης Α.Ε. που εδρεύουν σε δια¬ 
φορετικούς νομούς, καθώς και για αύξηση μετοχικού κεφαλαίου 
με εισφορά σε είδος, σε Α.Ε. που οι μετοχές τους είναι εισηγμέ¬ 
νες στο Χρηματιστήριο. 

4. Ορισμός διορισμένων, ελεγκτών για την διενέργεια ελέγχου 
καταβολής του αρχικού μετοχικού κεφαλαίου ή του ποσού της 
αυξήσεως του στις Τράπεζες και σε Α.Ε. που οι μετοχές τους εί¬ 
ναι εισηγμένες στο Χρηματιστήριο, καθώς και ο ορισμός της αμοι¬ 
βής των ελεγκτών. 

5. Κάθε έγγραφο που αφορά τη λειτουργία του Κεντρικού Μη¬ 
τρώου καθώς και την εποπτεία στις Α.Ε., που έχουν τις μετοχές 
τους εισηγμένες στο Χρηματιστήριο, με εξαίρεση τη σύσταση, 
συγχώνευση και τροποποίηση καταστατικών. 

6. Οι ανακοινώσεις καταχώρισης στο Μητρώο Ανωνύμων Εται¬ 
ρειών των στοιχείων και πράξεων που δημοσιεύονται. 

7. Αποφάσεις έγκρισης καταστατικών σύστασης Α.Ε. 

8. Αποφάσεις για έγκριση τροποποίησης των καταστατικών 
των Α.Ε. (άρθρο 4 του Κ.Ν. 2190/20). 

Β' Προϊστάμενος Τμήματος 

Ανακοινώσεις καταχώρισης των προσκλήσεων και ισολογισμών 
Ανωνύμων Εταιρειών των λογιστικών καταστάσεων των Τραπε¬ 
ζών και των Πινάκων Επενδύσεων των Α.Ε. του Ν.Δ. 608/70). 

Άρθρο 9 

Δ/νσεις: α) Τιμών Τροφίμων - Ποτών 

β) Τιμών Βιομηχανικών Προϊόντων-Φαρμάκων 
γ) Τιμών Παροχής Υπηρεσιών. 

Α' Προϊστάμενοι Δ/νσεων 

Έγγραφα που αφορούν τις ακόλουθες περιπτώσεις: 

α) Προς την Επιτροπή φαρμάκων και ανακοίνωση στους ενδια¬ 
φερομένους. 

β) Προς Εμπορικούς Συμβούλους - Ακολούθους για τη λήψη 


πληροφοριών για φάρμακα και είδη βιοτικών αναγκών. 

γ) Προς τα Επιμελητήρια σχετικά με τιμές εισαγομένων φαρμά¬ 
κων και εντολές καθορισμού τιμών θεωρήσεως προσωρινών τιμο¬ 
λογίων. 

Β' Προϊστάμενοι Τμημάτων 

1. Πράξεις για τοποθέτηση στους ατομικούς φακέλλους του 
αρχείου φαρμάκων, των εγγράφων που αφορούν την κυκλοφορία 
αυτών καθώς και η χορήγηση βεβαίωσης για τις τιμές που ισχύουν 
στην Ελλάδα. 

2. Έγγραφα προς τους ενδιαφερομένους για την καταβολή κο- 
στολογικών στοιχείων. 

3. Έγγραφα προς αρμόδιες Υπηρεσίες για την άσκηση νομίμων 
ενεργειών, στις περιπτώσεις που από τον έλεγχο κοστολογικών 
στοιχείων που υποβάλλονται διαπιστώνεται διαμόρφωση μη κα¬ 
νονικής τιμής. 

Αρθρο 10 

Διεύθυνση Μετρολογίας 
Α' Προϊστάμενος Διεύθυνσης 

1. Αποφάσεις καθορισμού δικαιολογητικών για έγκριση κυκλο¬ 
φορίας στη χώρα των πάσης φύσεως μετρικών οργάνων που προ¬ 
ορίζονται για εμπορικές συναλλαγές. 

2. Εγκύκλιοι για διενέργεια αρχικού και περιοδικού ελέγχου 
Μέτρων και Σταθμών. 

3. Αποφάσεις έγκρισης κυκλοφορίας μετρικών οργάνων. 

4. Αποφάσεις καθορισμού τεχνικών προδιαγραφών πάσης φύ¬ 
σεως μετρικών και σταθμικών οργάνων που προορίζονται για 
εμπορικές συναλλαγές. 

5. Εγκύκλιοι και έγγραφα για παροχή οδηγιών στις περιφερεια¬ 
κές υπηρεσίες για θέματα τεχνικής φύσης. 

Β' Προϊστάμενοι Τμημάτων 

1. Πιστοποιητικό ελέγχου και προτυποποίησης των δευτερευό- 
ντων προτύπων οργάνων μέτρησης που χρησιμοποιούνται από τις 
τοπικές υπηρεσίες ελέγχου, καθώς και ιδίων οργάνων του Δημο¬ 
σίου, των Ν.Π.Δ.Δ. κ.λπ. 

2. Έγγραφα σε άλλες Διευθύνσεις του Υπουργείου και άλλες 
Υπηρεσίες, Οργανισμούς και ιδιώτες που παρέχουν πληροφορίες 
τεχνικής φύσης. 

3. Πίνακας προγραμματισμού των προμηθειών οργάνων και υλι¬ 
κών για εξοπλισμό και συντήρηση των εργαστηρίων καθώς και 
υλικού ελέγχου για περιφερειακές υπηρεσίες. 

Άρθρο 11 

Διεύθυνση Διοικητικού 
Α' Προϊστάμενος Διεύθυνσης 

1. Πράξεις λύσης της υπαλληλικής σχέσης λόγω αποδοχής πα¬ 
ραίτησης και λόγω απόλυσης για τις περιπτώσεις του άρθρου 257 
του υπαλληλικού κώδικα (Π.Δ. 611 /77), εκτός των υπό στοιχ. στ' 
και ζ - περιπτώσεων. 

2. Πράξεις διορισμού ή πρόσληψης όλων των υπαλλήλων. 

3. Αποφάσεις μετατάξεων από κλάδο σε κλάδο. 

4. Εγκύκλιος για τον προγραμματισμό κανονικών αδειών. 

5. Χορήγηση εκπαιδευτικών αδειών. 

6. Εγκρίσεις μεταφοράς κανονικών αδειών των υπαλλήλων του 
Υπουργείου. 

7. Εντολές για την μετακίνηση υπαλλήλων στο εσωτερικό 
εκτός έδρας, καθώς και τις πράξεις με τις οποίες παρέχονται 
εγκρίσεις για τις υπηρεσιακές μετακινήσεις εκτός έδρας με δι¬ 
καίωμα αποζημίωσης των πολιτικών υπαλλήλων πέρα από τις 
ημέρες που καθορίζονται με την 12455/7.11.1984 απόφαση του 
Υπουργού Προεδρίας της Κυβέρνησης. 

8. Απόφαση για τον καθορισμό ορίου μονάδων αστικών τηλε¬ 
φωνικών συνδιαλέξεων. 

9. Έγγραφα που αφορούν τις πιστώσεις ή αυξομειώσεις αυτών 
για τις προσλήψεις, τις προαγωγές, μεταθέσεις, μετατάξεις και 
άλλες μεταβολές των υπαλλήλων. 

10. Λύση της σύμβασης εργασίας του προσωπικού με σχέση 

εργασίας ιδιωτικού δικαίου, εκτός από την περίπτωση λύσης της 
σχέσεως λόγω ορίου ηλικίας. 

11. Χορήγηση κανονικών αδειών στους υπαλλήλους της Κε¬ 
ντρικής Υπηρεσίας, εκτός των κανονικών αδειών των προϊσταμέ¬ 
νων Διευθύνων. 

Χορήγηση αδειών χωρίς αποδοχές για όλους τους υπαλλήλους 
του Υπουργείου. 

12. Τοποθέτηση υπαλλήλων. 

13. Προκύρηξη πλήρωσης θέσεων. 

14. Έγγραφα με τα οποία κοινοποιούνται οι πίνακες των υπαλ¬ 
λήλων που συντάσσονται κάθε χρόνο. 

15. Έγγραφα διαδικαστικά, πλην των παρεπεμπτικών στις αρ¬ 
μόδιες αρχές για απαλλαγή από την Υπηρεσία για λόγους σωματι¬ 
κής ή πνευματικής ανικανότητας και για θέση σε διαθεσιμότητα 
λόγω νόσου και επαναφοράς στην ενεργό υπηρεσία υπαλλήλων, 
καθώς και θέση υπαλλήλων σε αργία ή διαθεσιμότητα γιά άλλους 
λόγους. 

16. Διαδικαστικά θέματα, πλην αποφάσεων που αφορούν ηθι¬ 
κές αμοιβές και βραβεύσεις. 

17. Έγκριση για την παροχή κάθε φύσης αντιγράφων από τα 
επίσημα στοιχεία των ατομικών φακέλλων των υπαλλήλων και 
πρακτικών των Υπηρεσιακών Συμβουλίων. 

18. Αποφάσεις χρεωπίστωσης της διαχείρισης υλικού, κίνησης 
των οχημάτων του Υπουργείου και εντολές για επισκευή οχημά¬ 
των ανεξαρτήτως ποσού. 

19. Χορήγηση άδειας σε υπάλληλο για άσκηση ιδιωτικού έργου 
με πληρωμή ύστερα από απόφαση του Υπηρεσιακού Συμβου¬ 
λίου. 

20. Έγγραφα που περιέχουν τις απόψεις της υπηρεσίας σχε¬ 
τικά με τις αιτήσεις ακυρώσεως των υπαλλήλων στα Διοικητικά Δι¬ 
καστήρια κατά πράξεων της Διοίκησης. 

21. Εισηγητικά σημειώματα προς το Υπηρεσιακό Συμβούλιο για 
θέματα που απαιτείται σύμφωνη γνώμη αυτού. 

Ερωτήματα προς το Υπηρεσιακό Συμβούλιο για θέματα υπηρε¬ 
σιακής κατάστασης όλων των υπαλλήλων με οποιαδήποτε σχέση 
εργασίας πλην της πειθαρχικής παραπομπής. 

22. Απόφαση χορήγησης επιδόματος σπουδών. 

23. Συγκρότηση Υπηρεσιακού Συμβουλίου. 

24. Έγκριση εγκατάστασης εθνικών συνδέσεων έξω κειμένων 
γραμμών, Τερματικών κέντρων και κυκλωμάτων. 

25. Έγκριση για το δικαίωμα χρήσεως αυτόματης υπηραστικής 
τηλεπιλογής στις τηλεφωνικές συνδέσεις. 

26. Έγκριση για εγκατάσταση τηλεφωνικών συνδέσεων. 

27. Έγκριση τηλεφωνικών συνδιαλέξεων μέσω ΟΤΕ. 

28. Έγκριση εγκαταστάσεων τηλετύπων (ΤΕΛΕΞ). 

29. Ερωτήματα στα αρμόδια Υπουργεία για θέματα που αφο¬ 
ρούν υπαλλήλους. 

30. θέματα του προσωπικού με σχέση εργασίας ιδιωτικού δι¬ 
καίου που ρυθμίζονται με ειδικές συλλογικές συμβάσεις και διαι¬ 
τητικές αποφάσεις και έκδοση των αποφάσεων για τον καθορι¬ 
σμό των αποδοχών του προσωπικού. 

31. Διαβιβαστικά έγγραφα στο Υπηρεσιακό Συμβούλιο και στο 
Γραφείο Νομικού Συμβούλου των ακυρωτικών αποφάσεων των 
Διοικητικών Δικαστηρίων. 

32. Εγκρίσεις πρακτικών του Νομικού Συμβούλου του Υπουρ¬ 
γείου Εμπορίου, περί μη ασκήσεως ενδίκων μέσων κατά δικαστι¬ 
κών αποφάσεων καταδικαστικών για το δημόσιο. 

. 33. Αποφάσεις ανάθεσης σε υπαλλήλους του Υπουργείου ειδι¬ 
κών απασχολήσεων στον Οργανισμό Κεντρικής Λαχαναγοράς 
(ΟΚΛΑ), Συνδέσμου Υπουργείου κ.λπ.. 

Β'Προϊστάμενοι Τμημάτων 

1. Πράξεις προαγωγής των μομίμων υπαλλήλων 

2. Διαπιστωτικές πράξεις και διαδικαστικές ενέργειες απόλυ¬ 
σης λόγω 35ετίας ή ορίου ηλικίας ή θανάτου ή έκπτωσης όλων 
των μονίμων υπαλλήλων και διαπιστωτικές πράξεις λύσης εργα¬ 
σιακής σχέσης λόγω ορίου ηλικίας προσωπικού ιδιωτικού δικαίου. 

3. Απαντήσεις σε αιτήματα υπαλλήλων σχετικά με την υπηρε¬ 
σιακή τους κατάσταση. 


4. Βεβαιώσεις για την πραγματοποίηση υπερωριακής εργασίας 
των υπαλλήλων. 

5. Πράξεις μονιμοποίησης υπαλλήλων. 

6. Πράξεις που αναφέρονται στη μισθολογική κατάσταση και 
εξέλιξη του προσωπικού με σχέση εργασίας ιδιωτικού δικαίου. 

7. Αποφάσεις χορήγησης αδειών σε όλους τους υπαλλήλους, 
τα έγγραφα παραπομπής των υπαλλήλων για υγειονομική εξέ¬ 
ταση καθώς και τις αποφάσεις δικαιολόγησης της αποχής από τα 
υπηρεσιακά καθήκοντα για λόγους ασθενείας με αποδοχές ή χω¬ 
ρίς αποδοχές των υπαλλήλων με σχέση εργασίας ιδιωτικού δι¬ 
καίου. 

8. Αποφάσεις χορήγησης χρονοεπιδόματος, μισθολογικού κλι¬ 
μακίου, επιδόματος σπουδών και λοιπών επιδομάτων στους 
υπαλλήλους. 

9. Αποφάσεις χορήγησης αδειών κύησης ή λοχείας στους 
υπαλλήλους με οποιαδήποτε σχέση εργασίας. 

10. Βεβαιώσεις υπαλληλικής ιδιότητας των υπαλλήλων του 
Υπουργείου καθώς και της υπηρεσιακής κατάστασης αυτών, που 
είναι δυνατόν να βεβαιωθούν από τα στοιχεία που τηρούνται στην 
Υπηρεσία. 

11. Πράξεις θεωρήσεως των εκδιδομένων βιβλιαρίων νοση¬ 
λείας των υπαλλήλων και των μελών των οικογενειών τους καθώς 
και η σχετική με αυτά αλληλογραφία. 

12. Ανακοινώσεις των αποφάσεων που έχουν δημοσιευθεί, 
σχετικά με διορισμό, προαγωγή, μετάταξη, απόσπαση, απόλυση 
κ.λ.π. των υπαλλήλων ανεξαρτήτως βαθμού. 

13. Παραπεμπτικά έγγραφα για υγειονομική εξέταση των 
υπαλλήλων και των υποψηφίων για διορισμό. 

14. Πράξεις θεωρήσεως αντιγράφων των δικαιολογητικών και 
εγγράφων που είναι μέσα στους ατομικούς φακέλλους των υπαλ¬ 
λήλων. 

15. Βεβαιώσεις για την ακρίβεια της αντιγραφής των εμπιστευ- 
τικών εγγράφων των κρυπτογραφημένων και αποκρυπτομένων 
τηλεγραφημάτων ή και εγγράφων σύμφωνα με τις οδηγίες του 
Διευθυντού Διοικητικού. 

16. Επικύρωση της γνησιότητας της υπογραφής των υπαλλή¬ 
λων. 

17. Πράξεις θεώρησης των δικαιολογητικών κάθε φύσης δαπα¬ 
νών που αρμοδίως έχουν εγκριθεί. 

18. Έγγραφα και αποφάσεις χρεωπίστωσης κάθε φύσης υλι¬ 
κού όλων των υπηρεσιών του Υπουργείου. Πράξεις θεώρησης λο¬ 
γαριασμών για δαπάνες ύδρευσης, φωτισμού, θέρμανσης, τηλε¬ 
φωνικών - τηλετυπικών και τηλεγραφικών τελών, γραφικής ύλης, 
καθαριότητας και κάθε είδους υλικού. 

Εγκρίσεις πληρωμής των λογαριασμών ΟΤΕ, ΔΕΗ, ΕΥΔΑΠ και 
ΔΕΦΑ για τρέχουσες δαπάνες αντίστοιχης κατανάλωσης ανεξαρ¬ 
τήτως ποσού. 

19. Επικύρωση αντιγράφων των εγγράφων που εισέρχονται ή 
εξέρχονται. 

20. Πράξεις που αφορύν στις αλλαγές επωνύμων υπαλλήλων 
του Υπουργείου. 

21. Εντολές για δημοσίευση στην εφημερίδα της Κυβερνή- 
σεως των Προεδρικών Διαταγμάτων, αποφάσεων και άλλων πρά¬ 
ξεων. 

Άρθρο 12 

Διεύθυνση Οικονομικού 

Α' Προϊστάμενος Διεύθυνσης. 

1. Προτάσεις για έγκριση αυξομείωσης πιστώσεων και διάθε¬ 
σης αυτών του τακτικού προϋπολογισμού από του ποσού των 
5.000.000 δρχ. και άνω για κάθε περίπτωση. 

2. Εγκρίσεις αποτελεσμάτων πλειοδοτικών διαγωνισμών που 
έχουν γίνει από την Αγροτική Τράπεζα της Ελλάδος, μέσω των 
αρμοδίων επιτροπών, για την εκποίηση εφοδίων που έχουν αλλοι¬ 
ωθεί ή φθαρεί και ακαταλλήλων ειδών συσκευασίας εφόσον η 
διαφορά, μεταξύ της κανονικής τιμής και της τιμής που κατακυ¬ 
ρώθηκε σε συσχετισμό με την ποσότητα που εκποιείται. 

3. Εγκρίσεις για διάθεση με μειωμένη τιμή εφοδίων που έχουν 

αλλοιωθεί ή φθαρεί και ακαταλλήλων ειδών συσκευασίας, βάσει 
των πρακτικών των αρμοδίων επιτροπών. 

4. Εντολές χρηματοδότησης των ειδικών διαχειριστών της πα- 
γίας προκαταβολής για την πληρωμή δαπανών διαχειριστής των 
κρατικών εφδίων. 

5. Αποφάσεις έγκρισης ανάληψης δαπανών και αναγνώρισης 
αυτών καθώς και εντολές πληρωμής από τον τακτικό προϋπολο¬ 
γισμό για τη μισθοδοσία προσωπικού ανεξαρτήτως ποσού. 

6. Αποφάσεις για έγκριση δαπανών σε βάρος του λογ/σμού 
Μέτρων και Σταθμών για ποσά μέχρι 2.000.000 δρχ. 

7. Εντολές για ανάληψη από την Εθνική Τράπεζα Ελλάδος 
χρηματικών εντολών σε βάρος του λογαριασμού Μέτρων και 
Σταθμών, σε εκτέλεση σχετικών εγκριτικών αποφάσεων. 

8. Αποφάσεις για κατάρτιση μελετών, έγκριση εκτέλεσης έρ¬ 
γων ή εργασιών και προμήθεια υλικών για ανέγερση αποθηκευτι¬ 
κών χώρων και ελαιοδεξαμενών για μίσθωση επέκταση, βελτί¬ 
ωση, συντήρηση αυτών, για ποσά μέχρι 50.000.000 δραχ. 

9. Αποφάσεις έγκρισης ανάληψης δαπανών και αναγνώρισης 
αυτών καθώς και εντολές πληρωμής σε βάρος του ειδικού λογα- 
ριαμού σιταποθηκών, ελαιοδεξαμενών και δημοσίων επενδύ¬ 
σεων. 

10. Τις αποφάσεις έγκρισης κάθε φύσης λειτουργικών δαπα¬ 
νών των Υπηρεσιών Εξωτερικού μέσα στα όρια του εγκεκριμένου 
ύψους προϋπολογισμού κάθε Γραφείου και ανάλυψη υποχρεώ¬ 
σεων από 5.000.000 δρχ. και άνω. 

11. Τις εντολές έκδοσης χρηματικών ενταλμάτων προπληρω¬ 
μής ή τακτικών ανεξαρτήτως ποσού, επ' ονόματι Τραπέζης της 
Ελλάδος, για την πληρωμή μισθών και λοιπών σταθερών αποδο¬ 
χών των υπηρετούντων στις υπηρεσίες εξωτερικού του Υπουρ¬ 
γείου, ενοικίων μισθωμένων ακινήτων των αυτών Υπηρεσιών και 
λοιπών σταθερών δαπανών. 

12. Τις εντόλες πρός την Τράπεζα της Ελλάδας, για την έκδοση 
επιταγών ή εντολών σε συνάλλαγμα βάσει των εκδοθέντων 
ενταλμάτων. 

13. Απόφαση ορισμού εκκαθαριστή αποδοχών υπαλλήλων της 
κεντρικής Υπηρεσίας καθώς και Ταμία. 

14. Ανάθεση διαχείρισης των παγίων προκαταβολών εσωτερι¬ 
κού και εξωτερικού σε μόνιμους υπαλλήλους. 

15. Αποφάσεις ορισμού υπολόγων ΧΕΠ ανεξαρτήτως ποσού. 

16. Εντολές προς τους υπολόγους για την καταβολή δαπανών 
από τα χρηματικά εντάλματα προπληρωμής που έχουν εκδοθεί 
στο όνομα τους από του ποσού των 2.000.000 δρχ. και πάνω για 
κάθε περίπτωση. 

17. Πράξεις θεώρησης των καταστάσεων εκκαθάρισης όλων 
των δαπανών, καθώς και τα σχετικά διαβιβαστικά έγγραφα από 
του ποσού των 2.000.000 δρχ. και πάνω. 

18. Αποφάσεις για μεταβίβαση πιστώσεων στις Νομαρχίες με 
επιτροπικά εντάλματα πληρωμής από του ποσού των 2.000.000 
δρχ. και πάνω για κάθε περίπτωση. 

19. Προτάσεις χρηματοδότησης των Συλλογικών Αποφάσεων 
του Προγράμματος Δημοσίων Επενδύσεων και όλα τα διαδικα¬ 
στικά πρός την Τράπεζα της Ελλάδος έγγραφα, ανεξάρτητα από 
ποσό. 

20. Προτάσεις μεταφοράς πίστωσης από ένα κωδικό αριθμό σε 
άλλο κωδικό αριθμό των φορέων του Υπουργείου ή άλλων Υπουρ¬ 
γείων καθώς και αναλήψεις πιστώσεων, από του ποσού των 
2.000.000 δρχ. και πάνω. 

Β' Προϊστάμενοι Τμημάτων 

1. Εντολές, βεβαιώσεις, έγγραφα και πράξεις που σχετίζονται 
με τη μισθοδοσία των υπαλλήλων. 

2. Εξουσιοδοτήσεις προς το Ταμείο Πληρωμών για την εξό¬ 
φληση ή είσπραξη χρηματικών ενταλμάτων. 

3. Εξουσιοδοτήσεις προς το Ταμείο Παρακαταθηκών και Δα¬ 
νείων για την εξόφληση ή είσπραξη χρηματικών ενταλμάτων που 
έχουν εκδοθεί και εξοφλούνται μέσω του Ταμείου Παρακαταθη¬ 
κών και Δανείων. 

4. Έγγραφα με τα οποία αναζητούνται από τα Ασφαλιστικά Τα¬ 


μεία των υπαλλήλων κρατήσεις αποδοχών και εισφορές που 
έχουν καταβληθεί αχρεωστήτως. 

5. Τις εντολές προς τους υπολόγους για την καταβολή δαπα¬ 
νών από τα χρηματικά εντάλματα προπληρωμής που έχουν εκδο- 
θεί στο όνομά τους μέχρι του ποσού των 2.000.000 δραχμών για 
κάθε περίπτωση. 

6. Τις πράξεις θεώρησης των καταστάσεων εκκαθάρισης όλων 
των δαπανών καθώς και τα σχετικά διαβιβαστικά και λοιπά έγ¬ 
γραφα μέχρι του ποσού 2.000.000 δραχμών για κάθε περίπτωση. 

7. Αιτήματα προς το Γ.Λ.Κ. για αύξηση του διαθέσιμου ποσο¬ 
στού πιστώσεων από τον τακτικό προϋπολογισμό. 

8. Προβλέψεις πιστώσεων που θα δαπανηθούν κάθε μήνα. 

Αρθρο 13 

Διεύθυνση πληροφορικής 
Προϊστάμενος Διεύθυνσης 

Προγράμματα εργασίας των μονάδων πληροφορικής 

Αρθρο 14 

Διεύθυνση Εκπαίδευσης 
Προϊστάμενος Διεύθυνσης 

Ορισμός υπαλλήλων με οποιαδήποτε σχέση εργασίας για πα¬ 
ρακολούθηση, χωρίς εκπαιδευτική άδεια, συνεδρίων, σεμιναρίων 
και εκπαιδευτικών προγραμμάτων εσωτερικού. 

Αρθρο 25 

Διεύθυνση Πολιτικής Σχεδίασης Εκτάκτου Ανάγκης (ΠΣΕΑ) 
Προϊστάμενος Διεύθυνσης 

1. Προσχέδια, εγκρίσεις Σχεδίων, προτάσεις και εγκρίσεις εκ¬ 
παίδευσης προσωπικού σε θέματα ΠΣΕΑ, χαρακτηρισμού ή απο¬ 
χαρακτηρισμού εξουσιοδοτημένων υπαλλήλων, κάθε φύσης έγ¬ 
γραφα εκτελεστικού ή μή χαρακτήρα καθώς και τα προοριζόμενα 
για αρχειοθέτηση. 

2. Έγκριση «σχεδίων» Πολιτικής Σχεδίασης εκτάκτου ανάγκης 
αρμοδιότητας του Υπουργείου Εμπορίου και αναθεώρηση τού¬ 
των. 

3. Ορισμός εκπροσώπου του Υπουργείου σε επιτροπές επί θε¬ 
μάτων ΝΑΤΟ. 

4. Ορισμός του αρχηγού και υπαρχηγού πολιτικής άμυνας του 
Δημοσίου Ανεξαρτ. Ιδρύματος (Δ.Α.Ι.). 

5. Ορισμός του «Συντονιστή» όλων των υπηρεσιών του Υπουρ¬ 
γείου για την Πολιτική Σχεδίαση Εκτάκτου Ανάγκης. 

6. Οι σχετικές εισηγήσεις για την διεξαγωγή των ασκήσεων 
ΠΣΕΑ Εθνικού επιπέδου και ΝΑΤΟ. 

7. Αποφάσεις ή έγγραφα για τη λήψη μέτρων Πολ. Κινητοποιή- 
σεως (π.χ. Πολιτική Επιστράτευση-δεσμεΰσεις-επιτάξεις). 

8. Αποφάσεις που εκδίδονται από κοινού από τις Δ/σεις ΠΣΕΑ 
και Διοικητικού, για ορισμό εκπροσώπου του Υπουργείου στην 
Υπηρεσία Υποδοχής Πλοίων Πολεμικής χρήσης Λιμένων στο 
ΓΓΕΘΑ. 

9. Προσχέδια ΠΣΕΑ, έγγραφα σχετικά με τις ανάγκες εκπαί¬ 
δευσης προσωπικού σε θέματα ΠΣΕΑ, αποφάσεις και έγγραφα 
σχετικά με την εξουσιοδότηση ή μη υπαλλήλων για το χειρισμό 
διαβαθμισμένου υλικού, κάθε φύσης έγγραφα εκτελεστικού χα¬ 
ρακτήρα καθώς κάθε άλλη πράξη ή έγγραφο που έχει σχέση με 
τις αρμοδιότητες της Δ/νσης ΠΣΕΑ με την επιφύλαξη της παρα¬ 
γράφου 2 των Γενικών Διατάξεων της κοινής απόφασης Β3-906/ 
28.11.90. 

Αρθρο 16 

Τμήμα Ρυθμιστικών Αποθεμάτων - Διανομών 
Προϊστάμενος Τμήματος 

1. Διακηρύξεις διαγωνισμών αποφάσεων αναβολής ή επανάλη- 
ψις αυτών για τη διάθεση ή εκποίηση υλικών ή αγαθών για ποσά 
μέχρι 10.000.000 δρχ. 

2. Εγκριτικές αποφάσεις κατακύρωσης των ανωτέρω διαγωνι¬ 
σμών για ποσά μέχρι 10.000.000 δρχ. 

3. Υπογραφή συμβάσεων για τις ανωτέρω περιπτώσεις άλων 
ανεξαιρέτως των ποσών. 

4. Υπογραφή όλων των εγγράφων που αφορούν την εκτέλεση 
της διακίνησης των εφοδίων (εντολές φδρτωσης, εναποθήκευ- 
σης κ.λ.π.), σημειωμάτων προς διαχειριστάςα και ναυτικά πρα¬ 
κτορεία - τελωνεία, θεώρηση καταστάσεων και παραστατικών 
πληρωμής σχετικών εξόδων και παντός συναφούς προς αυτά εγ¬ 
γράφου. 

5. Εντολές πληρωμής μέσω της παγίας προκαταβολής των σχε¬ 
τικών δαπανών διαχείρισης των εφοδίων του Δημοσίου και Φιλαν¬ 
θρωπικών Οργανώσεων και η απόδοση λογαριασμού της διαχείρι¬ 
σης αυτής. 

Άρθρο 17 
Γενικές Διατάξεις 

1. Τα έγγραφα που υπόσχονται «Με εντολή Υφυπουργού» από 
τον Γενικό Γραμματέα και τα Υπηρεσιακά Όργανα του Υπουρ¬ 
γείου πρέπει να είναι μέσα στα πλαίσια της καθοριζόμενης πολιτι¬ 
κής και να αναφέρουν στο σκεπτικό τον αριθμό αυτής της εξου- 
σιοδοτικής απόφασης. 

2. Για την παρακολούθηση των γενικών κατευθύνσεων και 
εντολών μας, πράξεις, έγγραφα ή αποφάσεις που υπογράφονται 
από τον Γενικό Γραμματέα και από κάθε άλλο υπηρεσιακό όργανο 
του Υπουργείου που απεικονίζουν γενικά την πολιτική δραστη¬ 
ριότητα του Υπουργείου κοινοποιούνται σε αντίγραφο στα γρα¬ 
φεία Υφυπουργού, Γενικού Γραμματέα και Γενικών Διευθυ¬ 
ντών. 

3. Με μέριμνα των αρμοδίων Προϊσταμένων Διευθύνσεων, 


Τμημάτων ή Γραφείων δεν κοινοποιούνται στα ανωτέρω γραφεία 
έγγραφα πληροφοριακού περιεχομένου, τα υπομνηστικά, τα δια¬ 
βιβαστικά, τα έγγραφα που ανακοινώνονται στους ενδιαφερόμε- 
νους, αποφάσεις ή άλλες διατάξεις νομοθετικού περιεχομένου ή 
εκείνα που δίδονται ή ζητούνται πληροφορίες, τα έγγραφα ορι¬ 
σμένων υποθέσεων που θεωρούνται ότι έχουν τελειώσει και το¬ 
ποθετούνται στο αρχείο, τα έγγραφα που έχουν την μορφή τυπο¬ 
ποιημένων συνήθως εντύπων και τα έγγραφα με υπογραφή Τμη- 
ματάρχη. 

4. Οι Γενικοί Διευθυντές προσυπογράφουν τα έγγραφα που 
υπογράφονται από τα υπερκείμενα αυτών όργανα. 

5. Σε περίπτωση απουσίας η έλλειψης Προϊσταμένου Δ/σης 
όλα τα έγγραφα που υπογράφονται από αυτόν «Με εντολή Υφυ¬ 
πουργού» σύμφωνα με την απόφαση αυτή υπογράφονται από 
τονν νόμιμο αναπληρωτή του. 

6. Όταν κωλύεται, απουσιάζει ή λείπει Γενικός Διευθυντής, 
όλα τα έγγραφα της αρμοδιότητας του υπογράφονται από άλλο 
Γενικό Διευθυντή που ορίζεται για το σκοπό αυτό και σε περί¬ 
πτωση που και αυτός κωλύεται, απουσιάζει ή λείπει υπογράφο¬ 
νται από τον Γενικό Γραμματέα. 

7. Όταν κωλύεται ή απουσιάζει ο Γενικός Γραμματέας, όλα τα 
έγγραφα της αρμοδιότητας του υπογράφονται από τον Υφυ¬ 
πουργό. 

Οι αποφάσεις με αριθ. Β3-42/92 και Β3-158/93 καταργού- 
νται. 

Η απόφαση αυτή ισχύει από της υπογραφής της και να δημο- 
σιευθεί στην Εφημερίδα της Κυβερνήσεως. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού. 

Αθήνα 29 Δεκεμβρίου 1993 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ Μ Π ΑΛΤ ΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


